**Tisztelt Állampolgárok!**

A KSH és négy, orvosokat képző egyetem közreműködésével kérdőíves felméréssel támogatott szűrővizsgálatot indított a 14 éves és annál idősebb lakosok körében május 1. és 14. között.

Dunaföldvár is belekerült a mintába, így a településen élők közül 17 előre kiválasztott személy részt vehet az önkéntes, ingyenes szűrővizsgálaton, melynek célja, hogy pontosan, az egész országra érvényes módon feltérképezze a koronavírus-fertőzés elterjedtségét.

A felvételre kijelölt személyek közvetlen értesítést, felkérő levelet kapnak ügyfélkapun, telefonos megkereséssel vagy postai úton.

A szűrővizsgálatokra előre meghatározott helyszíneken és időpontokban kerül sor, de az idős vagy beteg emberek esetén az otthonukban is elvégzik a szűrést.

Köszönöm megjelenését, mellyel segít a vírus elleni küzdelemben, a járvány leküzdésében és hozzájárul a vírus elleni kutatás sikeréhez!